یالقیزلیقدا سوسموشدو شاعر …
(علی احمدیآده(ع. اورمولو) ۱۳۲۴- ۱۲ اسفند ۱۳۹۸)
یاییلان خبرلر اساسیندا، چوخ تاسفله آذربایجانین تانینمیش شاعری و «گؤزو یاشلی کوچهلر-۱۳۶۹»، «نارگیله-۱۳۷۹»، «و زامان بیر بهانهدیر-۱۳۸۷» شعر مجموعهلری و «چیلهییر آی ایشیغی-۱۳۷۸» فارس شعریندن ترجمهلر مجموعهسینین مولیفی علی احمدیآده(ع. اورمولو) ۱۳۹۸نجی ایلین اسفند آیینین ۱۲نجی گونو کورونا ویروسا توتولدوغو سببیندن حیاتینی ایتیرمیشدیر.
اورمولو شاعر اسماعیل مددی (اولکر) اؤز تلگرام صحیفهسینده «ع. اورمولو»نون تنهالیقدا خستهلهنیب و حیاتینی ایتیردیگینی قید ائتمیشدیر. تاسفله واختیله بو ایتگیدن هئچ بیر خبر یاییلمامیش و کرونا ویروسون آت اویناتدیغی بیر زاماندا ادبی جمعیتیمیز اؤز دیرلی عضوونون یالقیزلیقدا سوسدوغونو بیلمهمیشدیر. بو آجی حادثه بیر داها ادبی جمعیتیمیزین بؤیوک بیر بوشلوغا اوغرادیغینی گؤستریر؛ اودا شاعر و یازیچیلاریمیزین هئچ بیر عموم آذربایجان ادبی- مدنی قورومونا دایانماماق بوشلوغودور.
«ایشیق» – آذربایجان ادبیات و اینجه صنعت سایتی اؤز تاسفینی بو آجی خبر و آغبر ایتگیدن بیلدیریر و حؤرمتلی شاعریمیز «علی احمدیآده»(ع. اورمولو)نین بئله غریبجهسینه حیاتدان ال اوزمهسینی شاعریمیزین مؤحترم عائلهسینه، دوست- تانیشلارینا و آذربایجان ادبی جمعیتینه باش ساغلیغی وئریر و دیرلی شاعریمیزین خاطیرهسینی عزیزلهییر.
«ایشیق» – آذربایجان ادبیات و اینجه صنعت سایتی
۰۵/۰۴/۱۳۹۹
خبرین قایناغی: اورمولو شاعر اسماعیل مددی (اولکر)ین تلگرام صحیفهسی
***
دیرلی شاعریمیز «علی احمدیآده»(ع. اورمولو)نین خاطیرهسینی عزیزلهیرک، اونون بیر شعریله برابر، «ایشیق» درگیسینه یازدیغی سون مکتوبونو اؤزالیازماسیلا حؤرمتلی اوخوجولاریمیزا تقدیم ائدیریک:
«علی احمدیآده»(ع. اورمولو)نین «ایشیق» درگیسینه یازدیغی سون مکتوبو:
azb_Arab pes_Arab azb_Arab azb_Arab azb_Arab azb_Arab unk azb_Arab unk azb_Arab azb_Arab